Avatud kontor
Avatud kontor, kaug- või targa töö keskus, ideelabor — meie kutsume enda oma lihtsalt Nutikum. Kui sa vajad Tartus aeg-ajalt kontoripinda, kuhu tulla kliendiga kohtuma, pageda koduseinte vahelt või leida uusi kontakte ja ideid, siis on Nutikum vahest midagi ka sulle. Kui mõni allolevatest punktidest käib sinu kohta, siis võta meiega ühendust ja leiame sulle siin majas oma koha.
- Ma töötan peamiselt kodus arvutiga, aga lapsed, abikaasa või toataimed segavad mul keskendumist ning raske on leida oma rahulikku tööaega. Olen vaadanud ringi kinnisvaraportaalides, aga omaette kontori üürimine ei ole mulle jõukohane;
- Käin aeg-ajalt Tartus tööasju ajamas ning mul on vaja kohta, kuhu saan laptopi maha toetada, kuhu võin kutsuda kliente ja koostööpartnereid või mõnikord jätta ka oma pabereid või asju;
- Tahan töötada teiste erialaspetsialistide keskel ning mõnikord on tore arutada mõnda asja kohe kõrval istuva kujundajaga, astuda plakatikavandiga läbi Trükimuuseumist või otsida ideesähvatusi Paberistuudiost.
- Mulle meeldib, et mõnikord astuvad kontorisse sisse huvitavad inimesed ja räägivad huvitavat juttu, aeg-ajalt korraldab keegi filmiõhtu ja õhus on natuke seltskonnatunnet;
- Industriaalhoonest saab kujundada väga mõnusa töökeskkonna ja betooni ei maksa häbeneda, vähemalt seni kuni on ka mugavaid diivaneid ja tugitoole. Ja veel — taaskasutus on lahe, pole midagi jubedamat steriilsest lamineeritud kontorimööblist;
- Tööd tehakse töö ajal. Tööaeg on siis, kui on vaja tööd teha. Mitte 9-17.
Meile kõlab see kõik see mõistlikuna ja sellistele vajadustele olemegi Nutikumi kohandanud. Lisaks pakume veel järgmisi teenuseid:
- Internet hinna sees. Pole vist vaja nagu mainida, eks;
- Odav printimisvõimalus kuni A3 värviline;
- Kööginurga kasutamise võimalus;
- Vajadusel lukustatav kapiboks või sahtel oma asjade hoidmiseks;
Hinnakiri
Nutikumi kasutamise eest maksad ajapõhiselt ettemaksuna. Paketid on hetkel allolevad aga minuteid me ei loe ning paindlikkus on meie voorus:
- täistööaeg (160 töötundi kuus) € 50 / kuus. Selles hinnas sisaldub juba täitsa oma isiklik töölaud;
- osaline tööaeg (80 töötundi kuus) € 30 / kuus. Päris isiklikku lauda me sulle lubada ei saa, mõnikord tuleb leppida sellega, mis parajasti vaba on.
- Nädal € 20
- Päev € 5
Pakub huvi?
Võta ühendust (Lemmituga), tutvu olukorraga ja räägi inimestega.
NB! Meil on majas kass, kes armastab kontoris lebotada. Seega vabandust allergikute ees :(